Temeljem članka 27. Statuta Grada Zlatara („Službeni glasnik Krapinsko-zagorske županije“ broj 36A/13, 9/18, 9/20, 17A/21), Gradsko vijeće Grada Zlatara, na 18. sjednici održanoj dana 12. lipnja 2023. godine donijelo je

**ZAKLJUČAK**

**o davanju suglasnosti za izdavanje bjanko zadužnica kao jamstva za uredno izvršenje ugovorne obveze prema Ugovoru o dugoročnom kreditu broj 54/2023-DPVPJS**

I.

Gradsko vijeće daje suglasnost Gradonačelnici Grada Zlatara za izdavanje instrumenata osiguranja plaćanja Hrvatskoj poštanskoj banci d.d. za uredno izvršenje ugovorne obveze sukladno Ugovoru o dugoročnom kreditu broj 54/2023-DPVPJS u vidu 2 (dvije) bjanko zadužnice svaka na iznos do 150.000,00 (stopedesettisuća) eura.

II.

Bjanko zadužnice se izdaju kao instrument osiguranja za uredno izvršenje Ugovora o dugoročnom kreditu za realizaciju kapitalnih projekata Grada Zlatara, odnosno izgradnja Sokolskog doma u Zlataru, šumske ceste Jakopići – Oštrc / Oštrc – Črne Mlake, izgradnju i opremanje tržnice i dogradnju dječjeg vrtića.

II.

Ovaj Zaključak stupa na snagu danom donošenja, a objavit će se u „Službenom glasniku Krapinsko – zagorske županije“.

PREDSJEDNICA

GRADSKOG VIJEĆA

Danijela Findak

KLASA: 403-01/22-01/04

URBROJ: 2140-07-01-23-14